عبدی
«بایرام عبدی»، ۱۳۳۳ ـ اینجی گونش ایلی «شئیوهر» داغینین أتهیینده یئرلهشن «زند آوا» کندینده دنیایه گلیب ۱۵ یاشینا قدهر «تهران»دا نقّاشلیق ائدیب، تحصیلاتیندا ایدامه وئردی. ۱۳ ایل «تهران»دا یاشایاندان سونرا «اهر»ه گَلیب ساختمان نقاشلیقی و تزیینی ایشلره باخدی. ایندیلیکده بیر فرش ـ موکت ـ پرده ساتماق مغازهسی آچیب، اورانی شاعر دوستلارینادا بیر «ادبی محفیل»ه چئویریب.
«عبدی»نین شعرلری آخیجی، اورهیه یاتان و عالی مضمونلی اولموش، اونون بیر مجموعهسی «شئیور آتا» عونواندا چاپا حاضیرلانیب. عبدیدن چوخلی شعر و مقاله، مطبوعاتدا چاپ اولوب و ادبی ییغینجاغلاردا، یاخشی چیخیشلار گئدیب.
شعرلردن نمونه:
امیدلری یاشاتماق
امکان وار، آرزولار باشا چاتمایا امیدلری یاشاتماقا گلمیشم
منیملیگیم ایتسهده بو زاماندا غم چاناغین بوشاتماقا گَلمیشم
*
او گوزهلیک طبیعتده یارانیب هدف، مقصده بیز اوچون وار یقین
بیزده بیللیک یاشاییشین قدرینی انسان اوچون ناموس، عزت عاریقین
*
معنا تاپار اوندا کیم اولدوغوموز هارادان یارانیب هدف بس نهدیر
شعرین مصراعسیندا، دؤشونجه آنلاق بیر دونیا متانت هارای سس نهدیر؟
*
فرحلننه م اؤلکهده گول آچاندا نییه کی اؤلکهمه وورولموشام من
آزاد یاشاماغین معناسینا باخ بیر بئله عالمده یورولموشام من!
*
دونیایا، یاییلار گور سسیم منیم کیم دئیهر آی گؤزهل قفسدهیم من
وطنین اوغروندا انسان عشقینده هر زمان هر یئرده هوسدهیم من
*
باهاردا یاسمن آچان زاماندا سنده یازیق کؤنلوم باهارا سؤز قوش
قاناد آل او دهلی شیدا بولبولدن خیالیمدا منیم پروازه گَل اوش
*
یوخسولون وارلییا نه فایداسی وار گرهک پوزا بو قانونی طبیعت
پول دونیاسی، ارزشلری یارادیب اول سببدی یوخسول چکر اذیّت
*
ناحاق گئدهر حقّ قالاجاق بیلینسیز انسانلارا بو پیامی یتیرین
گون بولوتدا، هئچ بیر زمان یاشاماز آزادلیقی اؤلکهمیزه گهتیرین
*
منیمده شئیوریم حسرتدی چوخدان باخیر ساوالانا داها اوجالیر
بو آنا یوردومون شأن و شوکتی هر گون جوانلاشیر، انسان قوجالیر
*
من مولا علیدن، الهام آلمیشام طریقت اهلی ام قوجالدیب زامان
«عبدی»یم عمردیر غمده قالمیشام حکمونده حاضرهم سن ائیله فرمان
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
pes_Arab azb_Arab azb_Arab prs_Arab pes_Arab azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab pes_Arab pes_Arab pes_Arab pes_Arab prs_Arab pes_Arab pes_Arab